Plaaswerkers se minimum loon stygMinister Mildred Oliphant Die minimum loon vir plaaswerkers sal voortaan R105 per dag wees. Mildred Oliphant, minister van landbou, het Maandag dié aankondiging in Pretoria gemaak. Die vorige minimum loon was R69 ŉ dag. Die verhoging verteenwoordig dus ŉ styging van byna 52%. Die nuwe lone tree van 1 Maart in werking. “Die nuwe minimum loon is R105 ‘n dag vir werkers wat nege ure ‘n dag werk, of R11,66 per uur, of R525 weekliks, of R2 274,82 ‘n maand,” het Oliphant gesê. Die minister se aankondiging volg op openbare verhore oor ‘n nuwe minimum loon vir die landbousektor. Dit het voortgespruit uit gewelddadige stakings in die Wes-Kaap. Plaaswerkers het aangedring op ‘n minimum loon van R150 ‘n dag. – Sapa